Un dra farsus a oa, da skouer, ur babig tigr a responte d'ar pezh a lavare ur plac'hig ha d'he jestroù ('Kinectimals', pebezh ijin evit an anvioù !), en ur dostaat, o vezañ flouret, o vont da gerc'hat traoù bannet pe traoù a-seurt-se. N'eo ket dedennus per se, met fromus a-walc'h gwelet ar pezh a c'heller ober. Hag aze e teu ul lodenn fun a-walc'h ivez; an Xboest a zo ul lenner liesvedia, ha m'eo luget da internet e c'heller sellet eus filmoù, ha selou sonerezh, hag all (pe a-ziwar ar bladenn-galet, evel just), ha gant Kinect e c'heller mont dre ar menuioù gant ar vouezh. 'xbox, music', ha pouf, setu c'hwi el lenner ^^ Hag an dra plijus ivez, o sellet eus ur film eo trawalc'h lavar 'xbox, stop', pe 'xbox, pause', hag all, evit ma rafe. Se mui fiñval er menu gant un dorn er vann ? Minority Repooooooort ! Digredus eo da welet, evit lavar gwir, ha seblantout a ra mont mat-tre en-dro ! Met daout ha padout a raio ? Marteze e vo kavet torr revr buan, n'ouzon ket re. Ma, dont a ra er-maez d'ar 4 a viz du, gant ur 15 c'hoari bennak ouh e implij evit ar poent (hag ur Star Waaaars ar bloaz a zeeeeeeeu ! Zioumzioum, sabrennoù laser en ho taouarn !)